Vyhodnotenie medzirezortného pripomienkového konania

Správa  o vyhodnotení účinnosti prijatých opatrení a posilnení administratívnych kapacít na boj s organizovaným zločinom (najmä boj s tzv. „výpalníctvom“), vrátane obchodovania s ľuďmi, sexuálneho zneužívania detí a nezákonného obchodovania s drogami

Spôsob pripomienkového konania: bežný

Zoznam oslovených subjektov:
podpredseda vlády SR pre európsku integráciu, ľudské práva a menšiny
podpredseda vlády a minister hospodárstva a pre správu a privatizáciu  národného majetku 
podpredseda vlády a minister spravodlivosti SR
podpredseda vlády a minister financií SR
minister práce, sociálnych vecí a rodiny SR
minister životného prostredia SR
minister dopravy, pôšt a telekomunikácií SR
minister pôdohospodárstva SR
minister výstavby a regionálneho rozvoja SR
minister školstva SR 
minister kultúry SR
minister zdravotníctva SR
minister zahraničných vecí SR
minister obrany SR
Úrad vlády SR

Počet oslovených subjektov: 15

Zaslali do stanoveného termínu: podpredseda vlády SR pre európsku integráciu, ľudské práva a menšiny, podpredseda vlády a minister hospodárstva a pre správu a privatizáciu  národného majetku, podpredseda vlády a minister spravodlivosti SR, minister práce, sociálnych vecí a rodiny SR, minister dopravy, pôšt a telekomunikácií SR,  minister pôdohospodárstva SR, minister obrany SR, Úrad vlády SR

Zaslali po termíne: 

Vôbec nezaslali: 

Subjekty, ktoré nemali pripomienky: podpredseda vlády a minister hospodárstva a pre správu a privatizáciu  národného majetku, podpredseda vlády a minister financií SR, minister životného prostredia SR, minister dopravy, pôšt a telekomunikácií SR,  minister pôdohospodárstva SR, minister výstavby a regionálneho rozvoja SR, minister školstva SR, minister kultúry SR, minister zdravotníctva SR, minister zahraničných vecí SR, Úrad vlády SR
 
Počet vznesených pripomienok: 4
Počet akceptovaných pripomienok: 4
Počet neakceptovaných, z toho zásadných pripomienok: 0/0  
Rozporové konanie: 0
Počet odstránených pripomienok: 0
Počet neodstránených pripomienok: 0

KANCELÁRIA PODPREDSEDU VLÁDY SR PRE EURÓPSKU INTEGRÁCIU, ĽUDSKÉ PRÁVA A MENŠINY
Boj proti organizovanej zločinnosti, drogovej kriminalite a tzv. výpalníctvu patrí medzi priority eurointegračného začleňovania. Aj pre rozsah a spoločenský význam týchto druhov kriminality prijaté opatrenia v danej oblasti nemožno považovať za dostatočné. Upozorňujeme preto na nutnosť prijatia účinnejších opatrení s cieľom potierať nežiadúce kriminálne aktivity intenzívnejšou mierou.
ČIASTOČNE AKCEPTOVANÉ
Správa má informatívny charakter pre vládu SR a preto nemôže obsahovať podrobný prehľad všetkých opatrení, ktoré boli prijaté Policajným zborom na boj proti organizovanému zločinu. Niekoľko významných opatrení bolo doplnených.

KANCELÁRIA PODPREDSEDU VLÁDY,  MINISTERSTVO HOSPODÁRSTVA A PRE SPRÁVU A PRIVATIZÁCIU NÁRODNÉHO MAJETKU SR
Bez pripomienok.

KANCELÁRIA PODPREDSEDU VLÁDY A MINISTERSTVO SPRAVODLIVOSTI SR 
Bez pripomienok

KANCELÁRIA PODPREDSEDU VLÁDY  A MINISTERSTVO FINANCIÍ SR 
Bez pripomienok.

MINISTERSTVO PRÁCE, SOCIÁLNYCH VECÍ A RODINY SR
	Rozpracovanie materiálu považujeme vzhľadom k závažnosti sledovanej problematiky za pomerne stručné a popisné. Z tohto dôvodu odporúčame, aby v predkladacej správe, resp. v úvode predmetného materiálu bolo uvedené, že predkladané „orientačné údaje o stave organizovanej trestnej činnosti“ boli podrobnejšie a komplexne rozpracované napr. v Správe o bezpečnostnej situácii v SR, ako i v Správe o plnení úloh vyplývajúcich z Komplexného boja so zločinnosťou a doplniť tak informáciu o  obsahovom prepojení a spoločných východiskách uvedených materiálov, ktoré MV SR spracovalo a predložilo  (resp. predkladá) na rokovanie vlády SR. 
	Napriek  tomuto faktu považujeme za dôležité upozorniť , že v časti 1. „Súčasný stav organizovanej trestnej činnosti (najmä na úsekoch tzv. “výpalníctva”), obchodovania s ľuďmi, sexuálneho zneužívania detí a nezákonného obchodovania s drogami“ absentuje podľa nášho názoru konkrétnejšia špecifikácia súčasného stavu páchania organizovanej trestnej činnosti v sledovaných oblastiach, porovnanie s predchádzajúcim obdobím a prognóza ďalšieho vývoja, na ktoré by mal nadväzovať návrh konkrétnych opatrení na zabránenie a predchádzanie konštatovaného narastania uvedených foriem trestnej činnosti, eliminovania ich príčin a dôsledkov. 
V časti  2. „Prijaté opatrenia na zlepšenie boja s organizovaným zločinom (najmä boj s tzv. “výpalníctvom”), vrátane obchodovania s ľuďmi, sexuálneho zneužívania detí a nezákonného obchodovania s drogami“ nie sú primerane konkretizované a explicitne uvedené prijaté, resp. navrhnuté opatrenia vo forme úloh a subjektov zodpovedných za ich realizáciu.
	V časti 3. „Vyhodnotenie účinnosti prijatých opatrení na zlepšenie boja s organizovaným zločinom (najmä boj s tzv. “výpalníctvom”), vrátane obchodovania s ľuďmi, sexuálneho zneužívania detí a nezákonného obchodovania s drogami“   absentuje  podrobnejší komentár k uvádzaným údajom, ako i k priloženému štatistickému prehľadu za obdobie január až marec 2003,  kde napr. celková miera objasnenosti  obzvlášť závažnej trestnej činnosti je na úrovni 16,2 % , pri majetkovej trestnej činnosti len 2,2 %, resp. ekonomickej kriminalite 23,1 %.
Taktiež v závere materiálu absentuje návrh ďalších opatrení na riešenie konštatovaného stavu vo forme konkretizácie, resp. aktualizácie úloh nielen v pôsobnosti ministerstva vnútra SR, ale i ostatných zainteresovaných subjektov.
Celkovo : 
	Vzhľadom k informatívnemu charakteru predmetného materiálu a jeho  obsahovému prepojeniu so Správou o  plnení úloh vyplývajúcich z Komplexného boja so zločinnosťou, ktorú v súčasnosti predkladá MV SR na rokovanie vlády SR ,  neuplatňujeme uvedené pripomienky ako zásadné a odporúčame ich využitie pri ďalšom zabezpečovaní aktivít v boji s organizovaným zločinom  a vyhodnocovaní ich účinnosti.
ČIASTOČNE AKCEPTOVANÉ
Uvedené pripomienky budú využité pri spracovávaní ďalších materiálov. Účelom tejto správy nieje stanovenie plnenia konkrétnych úloh s termínom ich plnenia a určenia zodpovednosti za ich plnenie, ani prognóza vývojových trendov. Predkladacia správa bola upravená podľa odporúčania.
	
MINISTERSTVO ŽIVOTNÉHO PROSTREDIA SR
Bez pripomienok.
MINISTERSTVO DOPRAVY POŠT A TELEKOMUNIKÁCIÍ SR
Bez pripomienok.

MINISTERSTVO PODOHOSPODÁRSTVA SR
Bez pripomienok.

MINISTERSTVO VÝSTAVBY A REGIONÁLNEHO ROZVOJA  SR
Bez pripomienok.

MINISTERSTVO ŠKOLSTVA SR
Bez pripomienok.

MINISTERSTVO KULTÚRY SR 
Bez pripomienok.

MINISTERSTVO ZDRAVOTNÍCTVA SR
Bez pripomienok.

MINISTERSTVO ZAHRANIČNÝCH VECÍ SR
Bez pripomienok.

MINISTERSTVO OBRANY SR 
Pripomienky majúce odporúčajúci charakter:
1.	Všeobecné
Správa svojim spôsobom odráža názov materiálu a odpovedá na otázku dosiahnutej účinnosti v niektorých oblastiach boja s organizovaným zločinom. Podľa nášho názoru však pre rozhodovací proces vlády SR materiál má len informačný charakter, čo potvrdzuje aj návrh uznesenia vlády SR. 
	V niektorých častiach  z úrovne Prezídia Policajného zboru naznačuje problémy niektorých služieb Policajného zboru v boji s organizovaným zločinom ale nedáva odpoveď aké stanovisko k nim zaujíma vedenie MV SR, alebo či je potrebné o spôsobe riešenia rozhodnúť na úrovni vlády SR. Svojim obsahom správa nedáva odpoveď, či súčasná právna úprava boja s organizovaným zločinom je dostatočná, alebo je potrebné prijať alebo zrušiť, či doplniť existujúce všeobecne záväzné právne predpisy, alebo nie. V oblasti prevencie a styku s občanmi v tejto problematike je len informatívne konštatované vykonanie niektorých aktivít, bez zhodnotenia aspoň ich predpokladanej účinnosti na elimináciu, odhaľovanie a potláčanie domáceho násilia alebo detskej pornografie. Správa konštatuje potrebu aktivizácie „celej spoločnosti“ na boj proti obchodovaniu s ľuďmi a sexuálnemu zneužívaniu detí, ale v návrhu uznesenia, žiadna úloha v tejto súvislosti pre členov vlády SR, okrem ministra vnútra SR nevyplýva.
	V závere správy absentuje stručný záver, s vyhodnotením účinnosti prijatých opatrení.

2.	Osobitné
- str. 3, 9. ods. zh. – konštatuje sa dekonšpirácia vozidiel patriacich NPJ. Nie je však uvedené prečo došlo k rozkrytiu týchto vozidiel a aké opatrenia boli prijaté (výmena vozidiel, ev. čísiel a pod.).
- str. 4, 3. ods. zh. -  výraz „strážne bezpečnostné služby“ nahradiť výrazom „súkromné bezpečnostné služby“.
- str. 5, 4. ods. zh. – navrhuje sa v oblasti posilnenia administratívnych kapacít využiť existujúce stavy pracovísk úradu organizovanej trestnej činnosti. Nie je však uvedené, či vedenie MV SR (PPZ) tento návrh akceptovalo, alebo má o tom rozhodnúť vláda SR (pokiaľ je to v jej kompetencii).
- str. 5, 7. ods. zh. – konštatuje sa, že v oblasti ochrany obetí obchodovania s ľuďmi existujú právne normy. Nie je však uvedené aké sú praktické skúsenosti z ich uplatňovania a či je potrebné ich zmeniť, doplniť alebo ponechať bez zmien a doplnkov.
- str. 6, 2. ods. zh. – svojim obsahom úplne nevystihuje ústrednú myšlienku autora. Pochybnosti o kvalite práce NPJ môže vyvolať obsah 5. vety, z ktorého vyplýva, že prioritou systémových opatrení sú opatrenia na dodržiavanie platných všeobecne záväzných právnych predpisov (nie zákonov, ako je v texte uvedené) a interných normatívnych aktov.

- str. 6, 3. ods. zh. – na zmeny vo formách a metódach práce zločineckých štruktúr bolo reagované zo strany NPJ zvýšením akcieschopnosti. Z obsahu nie je úplne jasné, či takéto zvýšenie akcieschopnosti NPJ je dostatočnou reakciou na uvádzané zmeny v činnosti zločineckých štruktúr alebo nie, prípadne, čo je potrebné zo strany vlády SR na zvýšenie účinnosti pôsobenia NPJ urobiť v legislatívnej oblasti, v oblasti spolupráce a súčinnosti s ostatnými rezortmi a podobne. 
- str. 7, 2. ods. zh. – konštatovanie nutnosti aktivizovať celú spoločnosť k riešeniu problému starostlivosti o obete nemá adekvátny odraz v návrhu uznesenia vlády SR.
ČIASTOČNE AKCEPTOVANÉ
K materiálu je vypracovaný záznam z rokovania vlády namiesto uznesenia vlády. Správa predstavuje  podľa znenia úlohy hlavne opatrenia prijaté po 11.12.2002, čo má za následok, že hodnotenie ich účinnosti je s prihliadnutím na krátkosť obdobia ťažko, ak vôbec meratelné. Niektoré opatrenia prijaté Policajným zborom sú utajované a preto sa v správe neuvádzajú. 

ÚRAD VLÁDY SR – odbor vládnej agendy
	Z hľadiska technických a jazykových úprav uplatňujeme k materiálu tieto pripomienky:

I.	Obal:
„11.12.2002“ nahradiť „11. 12. 2002“ – podobným spôsobom je potrebné písať dátumy aj
						vo všetkých ďalších prípadoch
      „Bratislava, máj 2003“ nahradiť „Bratislava ... máj 2003“ – je potrebné uvádzať presný
								       dátum“	

II.	Návrh uznesenia:
B.1., 2. r.: „na jeho aktuálnom vývoji“ nahradiť „od jeho aktuálneho vývoja“

III.	Predkladacia správa:
ods. 3, 10. r.: „nakoľko“ nahradiť „keďže“

IV.	Vlastný materiál:
str. 1, 1., ods. 2, 12. r.: „nakoľko“ nahradiť „keďže“
	         ods. 3, 9. r.: „Nitrianskeho, Žilinského a Košického“ doplniť „samosprávneho“
str. 2, ods. 6, 3. r.: „nakoľko“ nahradiť „keďže“
	    ods. 7, 7. r.: „nakoľko“ nahradiť „keďže“
str. 3, ods. 1, 6. r.: medzi slovami „internetu, je“ vynechať čiarku
	    ods. 4, 2. r.: medzi slovami „heroín, či“ vynechať čiarku
	    ods. 7, 7. r.: „oni“ nahradiť „ony“
	    ods. 10, 2. r.: „recidivistov), a“ nahradiť „recidivistov) a“
		      3. r.: „jednotke ako aj“ nahradiť „jednotke, ako aj“
str. 4, ods. 1, 6. r.: „Z.z.“ nahradiť „Z. z.“
	    ods. 2, 1. r.: „Za účelom“ nahradiť „S cieľom“
	                2. zar.: „subjektami“ nahradiť „subjektmi“
          ods. 3, 2. r.: „systémom ako aj“ nahradiť „systémom, ako aj“
	    ods. 5, 5. r.: „spojených“ nahradiť „Spojených“
str. 5, ods. 2, 5. r.: „navýšenie“ nahradiť „zvýšenie“
	    ods. 3, 2. r.: „nakoľko“ nahradiť „keďže“
	    ods. 5, 1. r.: „Z.z.“ nahradiť „Z. z.“
	    ods. 7, 2. r.: „Z.z.“ nahradiť „Z. z.“
	    ods. 8, 2. r.: „prístupov ako je“ nahradiť „prístupov, ako je“
		    4. r.: „ujednotený“ nahradiť „zjednotený“
		    6. r.: „ujednotenie“ nahradiť „zjednotenie“
                ods. 11, 3. r.: „Semináru“ nahradiť „Seminára“ 	
		      8. r.: „Spolkovej republiky Nemecko“ nahradiť „Nemeckej spolkovej
									                              republiky“
      str. 6, ods. 2, 1. r.: „línií“ nahradiť „línii“
		    ods. 3, 3. r.: „činnosť ako aj“ nahradiť „činnosť, ako aj“
	str. 7, ods. 3, 7. r.: „nakoľko“ nahradiť „keďže“
	str. 8, 3. r.: „tohoto“ nahradiť „tohto“.
AKCEPTOVANÉ
 
ÚRAD VLÁDY SR – sekcia kontroly
Bez pripomienok

ÚRAD VLÁDY SR – Generálny sekretariát Výboru ministrov pre drogové závislosti a kontrolu drog
Bez pripomienok